**24 MAI 2022**

**Comunicat de Presa**

**Luna mai - luna promovării economiei sociale**

Economia socială reprezintă ansamblul activităţilor private cu caracter economic şi social, servind interesul general, interesele unei colectivităţi şi/sau interesele personale nepatrimoniale, prin creşterea incluziunii sociale şi/sau furnizarea de bunuri, prestarea de servicii şi/sau execuţia de lucrări.

Domeniul economiei sociale, stabilirea măsurilor de promovare şi de sprijinire a economiei sociale, precum și condiţiile de atestare a întreprinderilor sociale şi de certificare a întreprinderilor sociale de inserţie sunt reglementate de Legea nr. 219/2015 privind economia socială, cu modificările și completările ulterioare.

Contribuind la dezvoltarea comunităţilor locale, economia socială are ca obiective consolidarea coeziunii economice şi sociale, ocuparea forţei de muncă și dezvoltarea serviciilor sociale.

Pentru îndeplinirea acestor obiective, entitățile economiei sociale desfășoară, în principal, activități de interes general, precum producerea de bunuri, prestarea de servicii și/sau execuția de lucrări care contribuie la bunăstarea comunității sau a membrilor acesteia; promovarea cu prioritate a unor activități care pot genera sau asigura locuri de muncă pentru încadrarea persoanelor aparținând grupului vulnerabil; dezvoltarea unor programe de formare profesională dedicate persoanelor din grupul vulnerabil; dezvoltarea serviciilor sociale pentru creșterea capacității de inserție pe piața muncii a persoanelor din grupul vulnerabil.

 ***Rezultate obținute la nivelul judeţului Dolj în anul 2021***

* acordarea de ajutoare materiale copiilor membrilor care frecventează cursuri școlare;
* consult medical gratuit și asigurarea de material de protecție specific pandemiei;
* s-a făcut educație financiară la elevi, au vizionat filme de educație financiară;
* s-au organizat cursuri de educație financiară pentru angajați;
* îmbunătățirea condițiilor de muncă și creșterea ocupării în cadrul firmelor, prin accesare de fonduri europene, în vederea susținerii structurii de economie socială înființate;
* s-au urmărit potențiale finanțări pentru sprijinul economiei sociale în cadrul P.O.C.U., respectiv, „Sprijin pentru înființare de structuri de economie socială" aferent

*Obiectivului Specific*: 4.16 *Consolidarea capacității întreprinderilor de economie socială de a funcționa într-o manieră auto-sustenabilă*";

- suportarea cheltuielilor cu excursiile organizate de şcoală;

- elevii au primit sfaturi referitoare la alimentaţia sănătoasă (de la specialişti în domeniu) şi produse ce reprezintă alternative sănătoase la dulciurile din comerţ;

- insertia pe piaţa muncii a persoanelor aparţinând grupurilor vulnerabile şi anume trei persoane aflate în incapacitatea de a se susţine financiar şi o persoană provenita din

centrul de plasament;

- sponsorizări;

‐ s-au încheiat parteneriate/protocoale/contracte, pentru atingerea scopului social;

-pentru persoane aflate în dificultate, au pregătit și distribuit pachete cu alimente și dulciuri;

- pachete cu alimente de bază pentru persoanele din grupurile vulnerabile;

- achiziţionare echipamente şi materie primă;

- au fost obţinute venituri în suma de 1000 lei din organizarea de workhopuri culinare tematice;

- organizare cursuri de pregatire profesională;

- se oferă gratuit servicii fotografice şi albume foto;

- s-au donat în preajma sărbătorilor, pentru copii, haine, dulciuri, jucării;

- susținerea cu materiale școlare a copiilor din grupurile vulnerabile;

- donații cu rechizite școlare si cadouri pentru copiii din comunele din judetul Dolj;

- donații constând in articole vestimentare și bunuri alimentare;

- donații în bani.

În anul 2021 Agenția Județeană pentru Ocuparea Forței de Muncă Dolj a atestat și a monitorizat 124 intreprinderi sociale, două dintre acestea primind și certificat de intreprindere socială de inserție.

 Agenţia Judeţeană pentru Ocuparea Forţei de Muncă Dolj